
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост, чрез продажба на общинска идеална част от недвижим имот – УПИ I-309 в кв. 26 по плана на кв. Лозово, гр.Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас e постъпилo заявление с вх. № 94-01-8569/09.03.2021г. от П. К. Т., с искане за прекратяване на съсобственост в недвижим имот, находящ се в гр. Бургас, кв. Лозово, представляващ УПИ I-309 в кв. 26 по ПУП-ПРЗ на населеното място.
Към заявлението e приложен Нотариален акт № 168, том XLIX, дело № 14386/ 05.12.1997г., съгласно който П. К. Т. и З. К. Т. са собственици на парцел I-309 в кв. 26, с площ 1176 кв.м
Видно от Удостоверения с изх. № 94-01-8465(1)/18.04.2017г. и 94-01-23249(1)/20.08.2019г. и приложена комбинирана скица с изх. № 94-01-23249/ 05.08.2019г. на Дирекция ЦАУ „Долно Езерово“, при Община Бургас, УПИ I-309 в кв. 26 по сега действащия регулационен план на кв. Лозово, гр. Бургас, съответства на бивш парцел I-193,194 в бивш кв. 23 и на част от улица по недействащ регулационен план на кв. Лозово от 1971г. и на част от бивш парцел III в бивш кв. 21 и на части от улици по недействащ план от 1932г.
Площта на УПИ I-309 в кв. 26 по ПУП-ПРЗ на кв. Лозово, гр. Бургас е 1238 кв.м и е отразен като ПИ с идентификатор 07079.823.340 по КККР на гр. Бургас, одобрени със Заповед № РД-18-9/30.01.2009г. на ИД на АГКК.
В УПИ I-309, кв. 26 има наличие на 68/1238 кв.м идеални части общинска собственост, придаваеми от улична регулация от запад и север по предходен, недействащ регулационен план на кв. Лозово, гр. Бургас.
За собствеността на Община Бургас е съставен Акт № 10169/31.01.2023г. за частна общинска собственост.
Общинската идеална част в гореописания имот не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно за Община Бургас същата да бъде продадена по пазарни цени на съсобственика.
Цитираният имот не е включен в Годишната програма за управление и разпореждане с общинска собственост за 2023г.
В изпълнение разпоредбите на чл.41, ал.2 от ЗОС, във връзка с чл.22, ал.3 от ЗОС е възложено на независим оценител на имоти, вписан в регистъра на независимите оценители, изготвяне на пазарна оценка на общинските 68/1238 кв.м идеални части от УПИ I-309 в кв. 26 по плана на кв. Лозово, гр. Бургас, на лицензиран оценител, определена в размер на 5 000 (пет хиляди) лева, без ДДС.
Данъчната оценка на идеалната част от имота, предмет на продажба е 1511,60 (хиляда петстотин и единадесет лв. и шестдесет ст.) лева. 
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 2895/23.08.2022г., прието с Протокол от 08.02.2023г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следните 

Р Е Ш Е Н И Я :

1. Да се допълни Годишната програма за управление и разпореждане с общинска собственост за 2023г., приета по т. 4 на проведеното на 28.02.2023г. заседание на Общински съвет – Бургас с Протокол № 49, в частта на Раздел ІІ. „Продажби по реда на ЗОС, без търг или конкурс”, Точка 3. „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с нова подточка: 68/1238 кв.м идеални части от УПИ I-309 в кв. 26, целият с площ 1238 кв.м, отреден „За жилищно строителство“, по ПУП-ПРЗ на кв. Лозово, гр. Бургас.
[bookmark: _GoBack]2. Да се прекрати съсобствеността между Община Бургас и П. К.Т. с ЕГН *** и постоянен адрес: гр. Бургас, чрез продажба на общинските идеални части, актувани с Акт № 10169/31.01.2023г. за частна общинска собственост, представляващи 68/1238 кв.м идеални части от УПИ I-309 в кв.26, целият с площ 1238 кв.м, по действащия план на кв. Лозово, гр. Бургас, при граници на целия имот: север – улица, изток – УПИ II-307, юг – УПИ VI-308, запад – улица, отразен като ПИ с идентификатор 07079.823.340, целият с площ 1238 кв.м. по одобрени КККР на гр. Бургас, при съседи на целия имот: 07079.823.339, 07079.823.341, 07079.823.344, 07079.823.342,07079.823.473 за сумата от 5 000 (пет хиляди) лева, без ДДС.
Приложение: Заявление с вх.№ 94-01-8569/09.03.2021г.; Нотариален акт № 168, том XLIX, дело № 14386/05.12.1997г.; Комбинирана скица с изх. № 94-01-23249/05.08.2019г. на Дирекция ЦАУ „Долно Езерово“; Скица на имота по КК; Удостоверение с изх. № 94-01-8465(1)/18.04.2017г.; Удостоверение с изх. № 94-01-23249(1)/20.08.2019г.; Удостоверение за данъчна оценка; АЧОС № 10169/30.01.2023г.; Протокол от 08.02.2023г.; Експертна оценка.


ДИМИТЪР НИКОЛОВ
Кмет на Община Бургас


Съгласували:

Златина Георгиева - Директор на дирекция ПНО

Живко Димитров - Директор на дирекция УОС

Катерина Сидерова-Грудова - Гл. юрисконсулт в дирекция УОС

Изготвил: 
Цветина Ченгелиева - Ст.специалист в дирекция УОС

